Тргнувајќи од:

-  Позицијата и обврските на Јавниот радиодифузен сервис во општеството, кои се јасно утврдени во Законот за аудио и аудиовизуелни медиумски услуги (член 111) и претпоставуваат тој да се придржува до начелото за политичка избалансираност и плурализам на гледишта;
- 
-  Сфаќањето дека барањето од Изборниот законик (член 75 став 1), Јавниот радиодифузен сервис да известува на правичен, избалансиран и непристрасен начин се однесува на сите учесници во изборната кампања;
-  Сфаќањето дека барањето од Изборниот законик (член 75 став 1), Јавниот радиодифузен сервис да известува на правичен, избалансиран и непристрасен начин се однесува на сите учесници во изборната кампања;
-  Фактот дека член 76 - а во ставовите 2 и 3 реферира само на политички партии, а според дефиницијата од Изборниот законик (член 2 став 1 точка 14): 'Учесник во изборна кампања е овластено лице од политичка партија, коалиција или група избирачи кои ја организираат изборната кампања':

Агенцијата, при реализирањето на мониторингот, ќе го применува член 76 - а став 2, односно првиот степен за обезбедување рамноправен пристап кој се однесува на поделбата на времето во дневно - информативните емисии на четири дела, на следниов начин:

- а. Во 30 - те% од вестите наменети за известување за дневните настани од земјата и светот од сите сфери на општественото живеење се вбројува и времето посветено на редовните активности на носителите на функции на власта на централно и локално ниво (и од позицијата и од опозицијата) кои не се актуелизирани во контекст на внатрешната општествено - политичка дебата, односно изборната кампања.
- б. Во делот на 30 - те% наменети за опозицијата влегуваат прилозите за активностите од кампањата на политичките партии кои ја сочинуваат парламентарната опозиција во моментот кога е донесена одлуката за распишување на изборите, како и прилозите за активностите на носителите на функции на власта на централно и локално ниво од опозицијата кои се во функција на изборната кампања на партиите од опозицијата.
- в. Во 30 - те% за активностите од кампањата на партиите на власт се вбројуваат прилозите од кампањите на политичките партии кои ја сочинуваат владината коалиција во моментот кога е донесена одлуката за распишување на изборите, како и прилозите за активностите на носителите на функции на власта на централно и локално ниво од позицијата кои се во функција на изборната кампања на партиите од власта.
- г. Во преостанатите 10%, освен прилозите за активностите од кампањите на вонпарламентарните политички партии и нивните коалиции се вклучуваат и прилозите за независните кандидат(к)и - групи избирачи, кои не се опфатени со законската обврска. Агенцијата очекува дека Јавниот радиодифузен сервис ќе информира и за нив.
- д. Доколку вестите од спортот се интегрална целина на вестите, и не се издвоени, нивното времетраење се иззема од вкупното време за вестите, а остатокот е оној што треба да биде поделен на четири дела (30%+30%+30%+10%). Оние прилози во вестите од спортот во кои се појавуваат политичари, кандидати или учесници во изборна кампања, се анализираат.
- ѓ. Во вкупното време за вестите не се мери ниту времето за генералната најава и за меѓунајавите, а најавите за прилозите се составен дел на прилозите.

###### Квалитативни аспекти на избалансираноста

Собирањето податоци за квантитетот на известувањето посветено на различни политички субјекти не дава целосна слика за плурализмот што го претставуваат медиумите. Јавната претстава за политичките партии, кандидати или лидери не се обликува само преку обемот на времето што им се доделува, туку и преку начинот на кој тие се претставени. Тргнувајќи од ова, во мониторингот на известувањето во дневно - информативните емисии ќе бидат анализирани и одделни квалитативни аспекти на избалансираноста. Елементите врз основа на кои ќе се извлекува оценка за квалитетот на известувањето се потпираат врз Насоките за медиумска анализа во текот на мисиите за набљудување на изборите од 2009 година на Канцеларијата за демократски институции и човекови права на ОБСЕ (ОДИХР), Директоратот за човекови права и Комисијата за демократија преку правото (Венецијанска комисија) на Советот на Европа и